**โอสเมล ริการ์โด โซว์ซา มันซิยา** (สเปน: *Osmel Ricardo Sousa Mansilla*; เกิด 26 กันยายน ค.ศ. 1946) เป็นนักธุรกิจเกี่ยวกับความงามชาวคิวบา-เวเนซุเอลา และเป็นอดีตประธานกองประกวดมิสเวเนซุเอลา

โซว์ซาเป็นที่รู้จักอย่างกว้างขวางจากการส่งออกผู้เข้าประกวดความงามซึ่งเป็นตัวแทนจากประเทศเวเนซุเอลา และสามารถทำให้ตัวแทนประเทศชนะการแข่งขันการประกวดความงามในระดับนานาชาติได้เป็นจำนวนมาก จนได้รับฉายาว่า "จักรพรรดิแห่งความงาม"

ในวันที่ 8 กุมภาพันธ์ ค.ศ. 2013 โซว์ซาได้ประกาศผ่านสื่อสาธารณะในการเกษียณตัวเองจากตำแหน่งประธานกองประกวดมิสเวเนซุเอลา และได้มอบหมายให้กาบริเอลา อิสเลร์ เป็นประธานผู้บริหารคนใหม่

การยอมรับและข้อพิพาท
--------------------

โซว์ซามักจะมีประเด็นให้มีข้อพิพาทอยู่เสมอมา ทั้งในเรื่องของสีและกระบวนแบบของชุดที่เขาเลือกในการประกวด ไปจนถึงการแนะนำให้ผู้เข้าประกวดทำการศัลยกรรมตกแต่ง จนเกิด "กระแสหุ่นโชว์" ในประเทศ ในปี ค.ศ. 1979 มาริตซา ซายาเลโร นางงามจักรวาลชาวเวเนซุเอลา ซึ่งเป็นผู้แข่งขันคนแรกในประเทศที่ออกมาเปิดเผยว่าเธอผ่านการศัลยกรรมมา จากทั้งหมดทำให้กองประกวดมิสเวเนซุเอลาได้เปลี่ยนทิศทางในการที่จะทำให้ตัวแทนประเทศประสบความสำเร็จในเวทีระดับนานาชาติ และทำให้ทัศนคติของคนในประเทศเกี่ยวกับการศัลยกรรมตกแต่งเปลี่ยนไป ซึ่งในปัจจุบันการศัลยกรรมในประเทศเวเนซุเอลาได้รับการยอมรับและถูกแพร่หลายเป็นอย่างมาก

ในช่วงหลายปีที่ผ่านมาโซว์ซาได้ออกมาแสดงจุดยืนต่อต้านการสมรสเพศเดียวกัน รวมไปถึงการรับบุตรบุญธรรมของเพศเดียวกันในประเทศเวเนซุเอลา โดยโซว์ซาได้ให้เหตุผลว่าเขาต้องห่างเหินจากพ่อแม่และถูกส่งมายังประเทศเวเนซุเอลาตั้งแต่เขายังเป็นวัยรุ่น และทำให้เขาได้เข้ารับการบำบัดฮอร์โมนเพื่อให้เขามีความเป็นชายจากรสนิยมทางเพศของเขา

ผลงานการส่งตัวแทนประกวด
-----------------------

ในสมัยโซว์ซาได้เป็นประธานกองประกวดมิสเวเนซุเอลา โซว์ซาได้ทำการส่งออกตัวแทนจากประเทศเวเนซุเอลาในเวทีการประกวดนานาชาติทั้ง นางงามจักรวาลจำนวน 40 คน, มิสเวิลด์จำนวน 38 คน, นางงามนานาชาติจำนวน 32 คน, มิสเอิร์ธจำนวน 11 คน และตัวแทนจากมิสเตอร์เวเนซุเอลาจำนวน 17 คน

สำหรับประเทศอื่นนั้น โซว์ซาเคยช่วยดูแลการประกวดทั้งในประเทศอาร์เจนตินา, ประเทศบราซิล, ประเทศอุรุกวัย, ประเทศโคลอมเบีย, ปวยร์โตรีโก และสาธารณรัฐโดมินิกัน โดยผลงานที่ดีที่สุดในการที่โซว์ซาดูแลประเทศอื่นคืออาเมเลีย เบกา นางงามจักรวาล 2003 จากสาธารณรัฐโดมินิกัน และเชย์นิส ปาลาซิโอส นางงามจักรวาล 2023 จากประเทศนิการากัว

จำนวนนางงามที่ชนะ

| เวทีการประกวดนานาชาติ | จำนวน | ปี |
| --- | --- | --- |
| นางงามจักรวาล | 9 | 1979, 1981, 1986, 1996, 2003, 2008, 2009, 2013, 2023 |
| นางงามนานาชาติ | 8 | 1985, 1997, 2000, 2003, 2006, 2010, 2015, 2018 |
| มิสเวิลด์ | 5 | 1981, 1984, 1991, 1995, 2011 |
| ฮิสแปนิคอเมริกันควีน | 5 | 1992, 1996, 2000, 2009, 2010 |
| เรย์นาโด อินเตร์นาเซียวนัล เดล กาเฟ | 4 | 1998, 1999, 2013, 2016 |
| มิสซูดาเมริกา | 4 | 1983, 1984, 1985, 1986 |
| มิสเอิร์ธ | 2 | 2005, 2013 |
| มิสแกรนด์อินเตอร์เนชันแนล | 1 | 2019 |
| นวยส์ตราเบลเลซาลาตินา | 1 | 1997 |

จำนวนชายงามที่ชนะ

| เวทีการประกวดนานาชาติ | จำนวน | ปี |
| --- | --- | --- |
| มิสเตอร์เวิลด์ | 1 | 1998 |
| แมนฮันต์อินเตอร์เนชันแนล | 1 | 1999 |

อ้างอิง
-------

1. 1 2 3  Batiz, César & Lindarte, Jhon (2015). "Miss Venezuela, la cara bonita de la decadencia" (PDF). *Nueva Sociedad* (ภาษาสเปน) (255 January/February): 145–153. เก็บ (PDF)จากแหล่งเดิมเมื่อ 19 March 2015.
2. ↑  Staff (20 October 2013). "Osmel Sousa es Reconocido en Miami (Osmel Sousa is Recognized in Miami)". *El Nacional* (ภาษาสเปน). Caracas, Venezuela. เก็บจากแหล่งเดิมเมื่อ 31 October 2013.
3. ↑  Staff (1996). "Beauty? Forget Bangalore: Venezuela's outstanding records in Miss World and Miss Universe contests are the result of Osmel Sousa's Miss Venezuela program". *The Economist*. Vol. 341 no. 7994. p. 40. (30 November 1996)
4. ↑  Herrera, Manuel (17 April 2015). "Ex-Miss Venezuela Migbelis Castellanos acusa a Osmel Sousa por su vestido de Miss Universo". *La Nación* (ภาษาสเปน). San José, Costa Rica. เก็บจากแหล่งเดิมเมื่อ 19 April 2015.
5. ↑  "Osmel Sousa asegura que María Gabriela Isler no se operó la cara". *El Nacional* (ภาษาสเปน). 26 November 2013. เก็บจากแหล่งเดิมเมื่อ 27 November 2013.
6. ↑  Salazar, Armando & Acevedo, Humberto (8 November 2013). "Osmel Sousa responde a New York Times". *El Nacional* (ภาษาสเปน). เก็บจากแหล่งเดิมเมื่อ 9 November 2013.
7. ↑  Davis, Allison P. (7 November 2013). "Mannequins With Ever More Insane Proportions". *New York Magazine*. เก็บจากแหล่งเดิมเมื่อ 8 November 2013.
8. ↑  "A Osmel Sousa no le importa que los gays le caigan en cayapa". คลังข้อมูลเก่าเก็บจากแหล่งเดิมเมื่อ 8 December 2015. สืบค้นเมื่อ 28 November 2015.